ผู้ว่าฯ ฝากคนอุดรฯที่ภูเก็ต อยากลับบ้านรวมกันให้ได้ 1 คัน จะออกเงินให้
ผู้ว่าฯ ฝากบอกคนอุดรธานี ที่ทำงานอยู่ภูเก็ตไม่มีเงินแต่อยากกลับบ้าน ให้เหมารถกลับมาจะจ่ายให้เองรวมกันมาให้ครบ 1 คันแล้วประสานเข้ามาได้เลย ยินดีออกค่าใช้จ่ายให้เมื่อเวลา 13.30 น. วันที่ 7 พฤษภาคม 2563 ที่ห้องประชุมกรมหลวงประจักษ์ศิลปาคม ชั้น 5 อาคาร 1 ศาลากลาง จ.อุดรธานี นายนิรัตน์ พงษ์สิทธิถาวร ผู้ว่าราชการ จ.อุดรธานี เป็นประธานประชุมคณะกรรมการโรคติดต่อ จ.อุดรธานี นำคณะกรรมการ หน่วยงานที่เกี่ยวข้อง คณะทำงาน ทั้งภาครัฐและเอกชนเข้าร่วมประชุม ติดตามสถานไวรัสโควิด-19 และมาตรการผ่อนคลายของรัฐบาลนายนิรัตน์ พงษ์สิทธิถาวร ผู้ว่าราชการ จ.อุดรธานี เปิดเผยว่า พอใจกับความร่วมมือของภาครัฐ เอกชน อาสาสมัคร และประชาชน ทำให้ผู้ป่วยติดเชื้อหายกลับบ้านทั้งหมด และไม่พบผู้ป่วยรายใหม่ติดต่อกัน 34 วันแล้ว ขณะการกักตัวของประชาชน เดินทางกลับจาก จ.ภูเก็ต เราจะต้องกักตัวที่ค่ายฮีโร่กลุ่มเสี่ยง ศูนย์กักกันมหาวิทยาลัยราชภัฎอุดรธานี เรารับแจ้งข้อมูลผู้ไปลงทะเบียนกลับ จาก จ.ภูเก็ต ตั้งแต่วันแรก 2 พ.ค.63 จำนวน 407 คน แต่ถึงวันนี้มี 455 คนเราตรวจสอบไปตัวบุคคล บางคนกำลังเดินทาง บางคนรอการเดินทาง บางคนขอตัดสินใจอีกครั้ง คือยังไม่ได้เดินทางมา ทำให้มีคนมาเข้าค่ายฮีโร่ทุกวัน ขณะอีกส่วนเดินทางกลับบ้าน โดยไม่ได้ลงทะเบียน กำนัน-ผญบ.-อสม. ได้แนะนำให้มากักตัว รวมแล้วมีผู้อยู่ในค่ายฮีโร่ล่าสุด 284 คน ทุกคนจะรับการกักตัว 14 วัน เชื่อยังมีคนไม่กลับอีกมากจะทยอยกลับ หากชาวอุดรฯไม่มีเงินค่ารถกลับ ให้รวมกันมาให้ครบ 1 คัน นั่งรถมาเอาเงินกับผู้ว่าฯ ประสานกันเข้ามาได้เลยผู้ว่าราชการ จ.อุดรธานี กล่าวนายนิรัตน์ กล่าวอีกว่า นับตั้งแต่รัฐผ่อนคลายบางกิจกรรม อุดรธานีก็คุมในมาตรการเดียวกัน มีการตั้งทีมออกตรวจแนะนำ โดยเฉพาะการจำหน่ายเหล้าเบียร์ ที่ภาพไม่เหมาะสมไปปรากฏในสื่อ ก็สั่งการทำความเข้าใจผู้ค้าเพื่อให้แก้ไข ขณะมีการตรวจแนะนำร้านอาหาร อาจจะไม่เข้าใจ รู้เท่าไม่ถึงการณ์ หรือเจตนา ให้แขกดื่มเหล้าเบียร์ในร้าน หากพบครั้งที่สองจะสั่งปิด และดำเนินคดีทันทีด้าน นายแพทย์ปรเมษฐ์ กิ่งโก้ สาธารณสุข จ.อุดรธานี เปิดเผยว่า จังหวัดได้ตั้งทีมคณะทำงาน ตรวจติดตามแนะนำทุกกิจกรรม 2 ส่วน ในระดับจังหวัด และระดับอำเภอ โดยมีคู่มือ อุดรธานี สต็อป โควิด-19 แยกรายละเอียดแต่ละกิจกรรม ว่าจะต้องทำอะไรกันบ้าง ทำอะไรได้บ้าง ซึ่งได้ออกตรวจ โดยขอความร่วมมือหอการค้า จ.อุดรธานี ร่วมออกตรวจฯไปพร้อมกัน หากผู้ประกอบการไหนไม่เข้าใจ ต้องการคำแนะนำสอบถามได้ที่ สนง.สาธารณสุข จ.อุดรธานีในเวลาต่อมาหลังจากที่ ผู้ว่าฯ อุดรธานี ได้ประกาศออกไป มีผู้ใช้เฟชบุ๊กชื่อ วิพงศ์ศักดิ์ มงคลบุตร โพสต์ข้อความว่า แจ้งพี่น้องชาวอุดรธานีที่อาศัยอยู่ในจังหวัดภูเก็ตที่ยังตกค้างและต้องการเดินทางกลับภูมิลำเนาของท่าน แต่มีเงินไม่พอค่าใช้จ่ายในการเดินทางให้ติดต่อกลับมาที่ผมได้ โทร. 0854713581 ซึ่งหลังจากที่มีการโพสต์ได้มีชาวอุดรมาแสดงความคิดเห็นเป็นจำนวนหนึ่งผู้สื่อข่าวได้สอบถามไปยังนายวิพงศ์ศักดิ์ กล่าวว่า ตนเป็นผู้ประกอบการ ต้องการจะช่วยเหลือประชาชนที่ได้รับผลกระทบโควิด-19 เนื่องจากตกงานไม่มีงานทำ และต้องการที่จะช่วยเหลือประชาชนที่จะกลับบ้านเกิด ซึ่งก่อนหน้านี้ได้มีการนำรถไปส่งประชาชนแล้วจำนวนหนึ่งในราคาที่ประชาชนรับได้ และในครั้งนี้ต้องการจะช่วยเหลือชาวอุดรที่อยู่ในภูเก็ต ที่ต้องการกลับบ้านและไม่มีเงิน โดยตนได้ประสานกับผู้ว่าฯ อุดรธานี เพื่อช่วยเหลือพี่น้องชาวอุดรธานีทุกท่าน โดย ผวจ.อุดรธานีพร้อมต้อนรับชาวอุดรทุกท่านที่พำนักอยู่ในจังหวัดภูเก็ต ส่วนค่าใช้จ่าย ผวจ.อุดรธานีจะช่วยค่าใช้จ่ายที่เหลือให้เอง คนอุดรไม่ทิ้งกัน ส่งน้องกลับบ้าน อย่างไรก็ตามขอให้ตัวแทนชาวอุดรธานีที่อยู่ในภูเก็ต นัดรวบรวมเพื่อนทั้งหมดแล้วแจ้งจำนวนมาอีกครั้ง.
ผู้ว่าฯ ฝากบอกคนอุดรธานี ที่ทำงานอยู่ภูเก็ตไม่มีเงินแต่อยากกลับบ้าน ให้เหมารถกลับมาจะจ่ายให้เอง รวมกันมาให้ครบ 1 คันแล้วประสานเข้ามาได้เลย ยินดีออกค่าใช้จ่ายให้
โควิด-19,ไวรัสโคโรนา,อุดรธานี,คนอุดรธานี,ภูเก็ต,เหมารถกลับบ้าน,ข่าวทั่วไป